ประกันมอเตอร์ไซค์จ่ายแค่500บาท/ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — เปิดขายประกันมอเตอร์ไซค์ราคาถูก
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ได้ร่วมลงนามบันทึกข้อตกลงกับกรุงเทพมหานคร สมาคมประกันวินาศภัย และสมาคมประกันชีวิตไทย จัดทำโครงการมอเตอร์ไซค์ยิ้มเพื่อให้ผู้ขับขี่รถจักรยานยนต์รับจ้างที่ขึ้นทะเบียนกับ กทม. ซึ่งมีอยู่ 1 แสนคัน สามารถซื้อประกันภัยอุบัติเหตุส่วนบุคคลราคาประหยัดเพียงปีละ 500 บาทต่อคน
สำหรับกรมธรรม์นี้ผู้เอาประกันจะได้รับความคุ้มครองและเงินชดเชยกรณีเสียชีวิตหรือทุพพลภาพถาวร 1 แสนบาท ในกรณีที่บาดเจ็บต้องเข้ารักษาตัวในโรงพยาบาลวันละ 300 บาท แต่ไม่เกิน 30 วัน/ครั้ง ส่วนการเรียกร้องค่าสินไหมทดแทนนั้น บริษัท กลางคุ้มครองผู้ประสบภัยจากรถ จะเป็นผู้รับดำเนินการชดใช้ค่าเสียหายที่เกิดขึ้นทั้งหมด โดยจะเปิดตัวอย่างเป็นทางการในวันที่ 16 พ.ค.นี้ และจะคิดเบี้ยเป็นกรณีพิเศษเพียงปีละ 450 บาทต่อคน 
นายจีรพันธ์ อัศวะธนกุล นายกสมาคมประกันวินาศภัย กล่าวว่า ผู้ขับขี่รถจักรยานยนต์รับจ้างที่สนใจ ก็สามารถติดต่อได้ที่สำนักงานเขตต่างๆ เพื่อเข้าร่วมโครงการ หลังจากนั้นก็ไปชำระค่าเบี้ยที่ร้านเซเว่นอีเลฟเว่นเพื่อรับสลิป ซึ่งจะมีผลคุ้มครองได้ทันทีซึ่งบริษัทประกันวินาศภัยและบริษัทประกันชีวิตที่เข้าร่วมโครงการจะรับภาระค่าใช้จ่ายที่เกิดขึ้นฝ่ายละ 50%
**นายสมพร สืบถวิลกุล กรรมการผู้จัดการ บริษัท กลางคุ้มครองผู้ประสบภัยจากรถ กล่าวว่า แม้ บริษัทจะได้รับค่าบริหารจัดการ 15% ของเบี้ยประกันสุทธิ แต่ก็ไม่ได้กำไรอะไร เพราะแค่ค่าลงทุนติดตั้งระบบมารองรับนั้นก็ไม่คุ้มทุนอยู่แล้ว ดังนั้นโครงการ “มอเตอร์ไซต์ยิ้ม”นั้น จึงเป็นโครงการที่ไม่หวังผลกำไร เป็นโครงการเฉพาะกิจมากกว่า เนื่องจากยังมีข้อจำกัดให้ทำได้เฉพาะผู้ที่ขับขี่รถจักรยานยนต์รับจ้างที่ขึ้นทะเบียนและอยู่ในเขตกทม.เท่านั้น ซึ่งอย่างน้อยต้องมีผู้ทำประกัน 1 แสนรายถึงจะคุ้มทุน ขณะที่คาดว่าอัตราความเสียหายต่อเบี้ยประกันอยู่ที่ 75%